कल्पना तिवारी को नगर निगम में मिला OSD का पद
दि राइजिंग न्यूज़
लखनऊ।
यूपी पुलिस की दबंगई का शिकार हुए एप्पल के एरिया सेल्स मैनेजर विवेक तिवारी के परिवार को प्रदेश सरकार सुविधाएं प्रदान कर रही है। पहले मुख्यमंत्री ने मृतक विवेक की बच्चियों के भविष्य की चिंता करते हुए उनकी पढ़ाई के लिए पांच-पांच लाख डिपॉजिट किये। इसके साथ ही विवेक की माता के नाम और पत्नी कल्पना के नाम पांच-पांच लाख की एफडी कराई। पीड़ित परिवार को 25 लाख रुपये का मुआवजा दिया गया था। अब इसी कड़ी में सरकार ने मृतक की पत्नी कल्पना तिवारी को नगर निगम का विशेष कार्य अधिकारी (OSD) बनाया है।
शासन के निर्देश पर बुधवार को आला अधिकारी कल्पना के घर पहुंचे थे और नौकरी से सम्बंधित शैक्षिक योग्यता के दस्तावेज लिए थे। गुरुवार को नगर आयुक्त इन्द्रमणि त्रिपाठी ने कल्पना तिवारी नियुक्ति पत्र दिया। बता दें कि कल्पना तिवारी को नगर विकास विभाग ने नगर निगम लखनऊ में विशेष कार्याधिकारी (ओएसडी) नियुक्त किया है। उनके आवास पर उप मुख्यमंत्री डॉ. दिनेश शर्मा के साथ कैबिनेट मंत्री आशुतोष टंडन तथा महापौर संयुक्ता भाटिया ने उनको नियुक्ति पत्र प्रदान किया।
बता दें कि लखनऊ में विवेक तिवारी की 28 सितंबर को गोली मारकर हत्या की गई थी। उनकी हत्या के मामले में सिपाही प्रशांत चौधरी व संदीप कुमार को 29 सितंबर को गिरफ्तार कर जेल भेजा गया था।
जो मित्र दि राइजिंग न्यूज की खबर सीधे अपने फोन पर व्हाट्सएप के जरिए पाना चाहते हैं वो हमारे ऑफिशियल व्हाट्सएप नंबर से जुडें 7080355555